Regionų komiteto nuomonė dėl Komisijos komunikato — Pasiulymo Europos Parlamento ir Tarybos direktyvai del Bendrijos geležinkeliu tinkle garvežius bei traukinius valdanèios traukiniu igulos sertifikavimo



Official Journal C 071 , 22/03/2005 P. 0026 - 0029



Regionų komiteto nuomonė dėl Komisijos komunikato Tarybai ir Europos Parlamentui dėl pasiūlymo priimti direktyvą ir dviejų pasiūlymų priimti rekomendacijas dėl leidimo trečiųjų šalių piliečiams atvykti moksliniams tyrimams Europos bendrijoje atlikti (2005/C 71/02) REGIONŲ KOMITETAS ATSIŽVELGDAMAS Į Komisijos komunikatą Tarybai ir Europos Parlamentui dėl pasiūlymo priimti direktyvą ir dviejų pasiūlymų priimti rekomendacijas dėl leidimo trečiųjų šalių piliečiams atvykti moksliniams tyrimams Europos bendrijoje atlikti (KOM(2004) 178 galutinis - 2004/0061 (CNS) - 2004/0062 (CNS) - 2004/0063 (CNS); ATSIŽVELGDAMAS Į Europos Komisijos 2004 m. birželio 29 d. sprendimą, vadovaujantis Europos bendrijos steigimo sutarties 265 straipsnio 1 dalimi, konsultuotis su Komitetu šiuo klausimu; ATSIŽVELGDAMAS Į 2004 m. birželio 15 1 d. Komiteto biuro sprendimą pavesti Išorės ryšių komisijai parengti nuomonę šiuo klausimu; ATSIŽVELGDAMAS Į savo nuomonę dėl imigracijos politikos (Komisijos komunikatas dėl bendros nelegalios imigracijos politikos (KOM(2001) 672 galutinis) ir prieglobsčio politikos (Pasiūlymas priimti Tarybos direktyvą dėl būtiniausių trečiųjų šalių piliečių ir asmenų be pilietybės, tokių kaip pabėgėliai, ar asmenų, kuriems dėl kitų priežasčių reikalinga tarptautinė apsauga, kvalifikacijos ir statuso standartų (KOM(2001) 510 galutinis - 2001/0207 (CNS), priimtą 2002 m. gegužės 16 d. (CdR 93/2002 fin) [1]; ATSIŽVELGDAMAS Į savo nuomonę dėl žaliosios knygos dėl Bendrijos nelegalių imigrantų grąžinimo politikos (KOM(2002) 175 galutinis), priimtą 2002 m. lapkričio 20 d. (CdR 242/2002 fin) [2]; ATSIŽVELGDAMAS Į savo nuomonę dėl iš dalies pakeisto pasiūlymo Tarybai priimti direktyvą dėl teisės į šeimos susijungimą (KOM(2002) 225 galutinis - 1999/0258 CNS), priimtą 2002 m. lapkričio 20 d. (CdR 243/2002 fin) [3]; ATSIŽVELGDAMAS Į savo nuomonę dėl Pasiūlymo Tarybai priimti direktyvą dėl trečiųjų šalių piliečių atvykimo ir gyvenimo studijų, profesinio mokymo ar savanoriškos tarnybos tikslais sąlygų (KOM(2002) 548 galutinis - 2002/0242 CNS), priimtą 2003 m. balandžio 9 d. (CdR 2/2003 fin) [4]; ATSIŽVELGDAMAS Į savo nuomonę dėl Pasiūlymo Tarybai priimti sprendimą, kuriuo 2005-2010 m. įsteigiamas Europos pabėgėlių fondas (KOM(2004) 102 galutinis – 2004/0032 (CNS) (CdR 80/2004 fin), priimtą 2004 m. birželio 17 d.; ATSIŽVELGDAMAS Į Išorės ryšių komisijos nuomonės projektą (CdR 168/2004 rev. 1) patvirtintą 2004 rugsėjo 17 d. (pranešėjas p. Gustav Skuthälla, Närpes miesto tarybos vadovas (FIN/ELDR); 2004 m. lapkričio 17- 18 d. įvykusios 57 plenarinės sesijos metu ( lapkričio 17 d. posėdyje) vienbalsiai priėmė šią nuomonę. PASIŪLYMAS TARYBOS DIREKTYVAI DĖL KONKREČIOS LEIDIMO TREČIŲJŲ ŠALIŲ PILIEČIAMS ATVYKTI VYKDYTI MOKSLINIUS TYRIMUS EUROPOS BENDRIJOJE PROCEDŪROS. 1. Regionų komiteto požiūriai dėl direktyvos projekto: REGIONŲ KOMITETAS: 1.1 pritaria direktyvos projektui, tačiau su toliau siūlomais pakeitimais; 1.2 pabrėžia tolesnių koordinavimo priemonių, papildančių priemones, leidžiančias trečiųjų šalių piliečiams atvykti vykdyti mokslinius tyrimus, priėmimo svarbą, kad būtų pasiektas siekinys investuoti 3 % valstybės narės BVP moksliniams tyrimams iki šio dešimtmečio pabaigos. Iš savo pusės būtina užtikrinti, kad mokslininko karjera taptų patrauklesnė jaunimui, būtų praplėstos tolesnio lavinimosi ir mobilumo galimybės mokslininkams, o mokslininko karjeros galimybės - pagerintos visoje Bendrijoje. (ketvirta konstatuojamoji dokumento dalis); 1.3 pabrėžia, kad direktyvos įgyvendinimas neturi tapti protų nutekėjimo kylančiose ir besivystančiose šalyse priežastimi. Partnerystės su kilmės šalimis pagrindu būtina priimti papildomas priemones, kurios skatintų mokslininkus grįžti į kilmės šalį ir remtų mokslininkų mobilumą, kad būtų sukurta globali migracijos politika. RK norėtų pabrėžti konkrečių pasiūlymų pateikimo 2004 m. svarbą, remiantis Tarybos 2003 m. gegužės 19 d. prašymu (šešta konstatuojamoji dokumento dalis); 1.4 mano esant deramu, kad mokslininko leidimui atvykti nereikėtų darbo leidimo, kuris papildytų nuolatinio gyvenimo leidimą. Tačiau, papildant direktyvos nustatytas procedūras, standartinės leidimo atvykti procedūros vis dar reikšmingos doktorantams, kurie atlieka mokslinį tyrimą kaip savo studijų programos dalį, nes direktyva jiems nėra taikoma. (septinta konstatuojamoji dokumento dalis); 1.5 pritaria pasiūlymui suteikti mokslinių tyrimų organizacijoms pagrindinį vaidmenį leidimo atvykti mokslininkams procedūroje. Tačiau yra be galo svarbu užtikrinti aiškų atsakomybės ir pareigų pasidalinimą tarp mokslinių tyrimų organizacijų ir valdžios, kad būtų išvengta dvigubinimo ir gremėzdiškų biurokratinių sprendimų. RK norėtų pabrėžti, kad teisinio tikrumo tikslais yra svarbu nustatyti aiškią kiekvienos šalies kompetencijos sritį. Bendradarbiavimas tarp mokslinių tyrimų organizacijų ir valdžios neturėtų neigiamai paveikti valdžios įstatyminės teisės vykdyti stebėsenos ir kontrolės veiksmus. (aštunta konstatuojamoji dokumento dalis); 1.6 pažymi priėmimo susitarimo gyvybišką svarbą leidimo atvykti procedūroje. Priėmimo susitarime mokslininkas įsipareigoja įvykdyti konkretų mokslinių tyrimų projektą, o mokslinių tyrimų institucija įsipareigoja priimti mokslininką, jei jis gaus nuolatinio gyvenimo leidimą. Kadangi priėmimo susitarimas yra išankstinė leidimo atvykti sąlyga, jame turi būti įtraukta visa kiekvieno atvejo įvertinimui reikiama informacija. Informacija apie mokslinių tyrimų projektą turėtų būti pateikta su visomis smulkmenomis, kad mokslinių tyrimų organizacija ir, išskirtiniais atvejais, kompetentinga valdžios institucija, galėtų įvertinti situaciją. Regionų komitetas mano, kad direktyvoje deramai atsižvelgta į visus šiuos aspektus. (devinta konstatuojamoji dokumento dalis); 1.7 pastebi, kad mokslinių tyrimų organizacijos bendra ekonominė atsakomybė už bet kokius kaštus, atsiradusius dėl mokslininko nuolatinio gyvenimo valstybėje narėje, galėtų pakeisti nustatytą leidimo atvykti ir nuolatinio gyvenimo praktiką. Regionų komitetas norėtų pabrėžti būtinybę tiksliau nustatyti biudžeto eilutes, skirtas padengti mokslininko nuolatinio gyvenimo, sveikatos priežiūros ir grįžimo išlaidas, ir ekonominės atsakomybės pradžios tašką. (dešimta konstatuojamoji dokumento dalis); 1.8 mano, kad "mokslininko" apibrėžimas yra tinkamas, nes platus interpretavimas leidžia įgyvendinti direktyvą plečiamai. Pavyzdžiui, nėra reikalavimo, kad pareiškėjas būtų aiškiai dirbęs mokslininku kilmės šalyje. Tačiau leidimo atvykti tikslas turi būti mokslinių tyrimų projekto atlikimas, kartu leidžiant dėstyti aukštojo mokslo įstaigoje. (vienuolikta konstatuojamoji dokumento dalis); 1.9 pastebi, kad "mokslinių tyrimų organizacija" yra tinkamai apibrėžta. Norint pasiekti 3 % BVP investicijų į mokslinius tyrimus siekinį, apibrėžimas turėtų apimti privataus sektoriaus įstaigas ir įmones. Labai svarbu, kad organizacija galėtų būti laikoma vykdanti mokslinius tyrimus ir patvirtinta valstybės narės, kurioje ji yra. (2 straipsnis); 1.10 pabrėžia būtinybę įtraukti regioninės ir vietos valdžios požiūrius dėl mokslinių tyrimų organizacijos, kuri nori priimti mokslininkus iš trečios šalies, išankstinio patvirtinimo. (4 straipsnis); 1.11 pritaria galimybei atšaukti arba atsisakyti pratęsti mokslinių tyrimų organizacijos patvirtinimą. Tai gali nutikti, kai mokslinių tyrimų organizacija nebeatitinka 4 straipsnio 2, 3, 4 ir 7 dalyse nustatytų sąlygų; kai mokslininkas nebeatitinka 5 ir 6 straipsniuose nustatytų sąlygų; o taip pat kai mokslinių tyrimų organizacija sudarė priėmimo susitarimą su trečios šalies piliečiu, prieš kurį valstybė narė pritaikė 8 straipsnio 1 dalį. RK tiki, kad teisinių sankcijų buvimas skatins kruopščiai laikytis direktyvos nuostatų, taip jai suteikiant prevencinę galią. (4 straipsnis); 1.12 pabrėžia mokslininkų, turinčių nuolatinio gyvenimo leidimus ir galiojančius kelionės dokumentus, poreikį galėti vykdyti dalį savo mokslinių tyrimų projekto kitos valstybės narės teritorijoje, su sąlyga, kad procedūra nekels pavojaus teisėtvarkai, saugumui ir visuomenės sveikatai. Priklausomai nuo mokslinių tyrimų projekto dalies trukmės, gali būti sudaromas naujas priėmimo susitarimas. Remiantis priėmimo susitarimu, mokslininkui privaloma suteikti leidimą nuolatiniam gyvenimui kitoje valstybėje narėje. RK pastebi, kad taip pat derėtų didinti mobilumą visoje ES, o tai turėtų būti laikoma tarptautinio konkurencingumo gerinimu. (13 straipsnis); 1.13 mano, kad reikalavimas kompetentingai valdžios institucijai priimti sprendimą per 30 dienų nuo prašymo suteikti leidimą atvykti ar pratęsti nuolatinio gyvenimo leidimą pateikimo yra būtinas, kad užtikrinti procedūrinę spartą. Ryšium su išdėstytu, RK norėtų pabrėžti, kad, teisinio tikrumo tikslais, turėtų būti taikomos vienodos įprastinės administracinės procedūros visais atvejais, kai pareiškimas laikomas komplikuotu, nes tokiais atvejais nereikia laikytis nustatytų terminų. (15 straipsnis). Pasiūlymas Tarybos rekomendacijai dėl leidimo trečiųjų šalių piliečiams atvykti vykdyti mokslinius tyrimus Europos Bendrijoje palengvinimo 1.14 mano, kad rekomendacijoje esančios priemonės yra svarbus žingsnis link laipsniško iš direktyvos įgyvendinimo kylančių pareigų ir taisyklių laikymosi; 1.15 pastebi, kad, pavyzdžiui, rekomendacija, kad mokslininkams nebūtų taikomas reikalavimas dėl darbo leidimo arba toks leidimas būtų suteikiamas automatiškai, turėtų pagreitinti nagrinėjimo laiką. Atsižvelgiant į ES didelį ilgalaikį mokslininkų poreikį, taip pat pateisinamas tik ribotos trukmės darbo ir nuolatinio gyvenimo leidimų suteikimas, kai tai būtina kilmės šalies poreikiams užtikrinti. (1a, 1c ir 2b rekomendacijos); 1.16 pabrėžia mokslinių tyrimų organizacijų ankstyvo įsitraukimo į leidimo atvykti suteikimo mokslininkams procedūrą svarbą, kad būtų sukurtas bendro pasitikėjimo klimatas ir optimalus bendradarbiavimas tarp mokslinių tyrimų organizacijų ir kompetentingų valdžios institucijų. (2c rekomendacija); 1.17 pritaria rekomendacijai remti šeimos susijungimą, kur tai nėra privaloma pagal direktyvos dėl teisės į šeimos susijungimą sąlygas, pavyzdžiui, leidžiant pateikti prašymus dėl šeimos susijungimo po atvykimo į valstybę narę. RK norėtų taip pat pabrėžti šeimos narių prašymų suteikti nuolatinio gyvenimo leidimus nagrinėjimo per trumpą laiką svarbą. Bet kokios galimos problemos, su kuriomis mokslininko šeima gali susidurti dėl jų prašymo suteikti nuolatinio gyvenimo leidimą, gali atgrasyti mokslininką nuo persikėlimo į valstybę narę. (3a, 3b ir 3d rekomendacijos); Pasiūlymas Tarybos rekomendacijai dėl vienodų trumpalaikių vizų valstybėse narėse išdavimo mokslininkams iš trečiųjų šalių, kurie keliauja Europos Bendrijos teritorijoje mokslinių tyrimų vykdymo tikslu 1.18 pabrėžia valstybių narių poreikį plačiai pasinaudoti galimybe išduoti daugkartines įvažiavimo vizas. Konkurencijos tikslais derėtų taip pat atsižvelgti į mokslinių tyrimų projekto trukmę, kai sprendžiama dėl vizos galiojimo trukmės. Tokie pragmatiški sprendimai turėtų pagerinti persikėlimo patrauklumą globalios konkurencijos klimate. (2 rekomendacija); 1.19 pažymi valstybių narių poreikį laikytis rekomendacijoje nustatytų principų, kad būtų palengvintas mokslininkų, kurie dažnai vyksta į trumpalaikes keliones, mobilumas. Atitinkamai, derėtų preziumuoti, kad mokslininkai, kurie persikelia į Europos Sąjungą, veikia sąžiningai ir į tai turėtų būti atsižvelgiama ryšium su jų pareiga pateikti dokumentus kreipiantis su prašymu vizai. (3 rekomendacija). 2. Regionų komiteto rekomendacijos (pataisos) 1 rekomendacija direktyvos projektui 8-oji konstatuojamoji dokumento dalis (versijos švedų kalba 24 puslapis) Komisijos pasiūlymas | RK pataisa | Konkreti procedūra mokslininkams yra paremta bendradarbiavimu tarp mokslinių tyrimų organizacijų ir imigracinių valdžios institucijų valstybėse narėse: tai suteikia pirmosioms pagrindinį vaidmenį leidimo atvykti procedūroje, siekiant palengvinti ir paspartinti trečiųjų šalių mokslininkų atvykimą ir nuolatinį gyvenimą Bendrijoje, kartu išsaugant valstybių narių prerogatyvas dėl policijos vykdomos imigracijos kontrolės. | Konkreti procedūra mokslininkams yra paremta bendradarbiavimu tarp mokslinių tyrimų organizacijų ir imigracinių valdžios institucijų valstybėse narėse: Tai suteikia pirmosioms pagrindinį vaidmenį leidimo atvykti procedūroje, siekiant palengvinti ir paspartinti trečiųjų šalių mokslininkų atvykimą ir nuolatinį gyvenimą Bendrijoje, kartu išsaugant valstybių narių prerogatyvas dėl policijos vykdomos imigracijos kontrolės, o taip pat ir dėl kitų valdžios institucijų veiklos. | Priežastis Mokslinių tyrimų organizacijų dalyvavimas neturėtų atimti iš valdžios institucijų teisės vykdyti imigracijos kontrolės. Kadangi šios užduotys nėra išimtinė policijos atsakomybė, derėtų paminėti ir kitą valdžios vykdomą imigracijos kontrolės veiklą. Nereikėtų parengti baigtinio šių valdžios institucijų Bendrijoje sąrašo. 2 rekomendacija direktyvos projektui 4 straipsnio 1 dalis (versijos švedų kalba 27 puslapis) Komisijos pasiūlymas | RK pataisa | Bet kuri mokslinių tyrimų organizacija, norinti priimti mokslininką pagal šioje direktyvoje nustatytą procedūrą, pirmiausiai privalo būti patvirtinta šiam tikslui valstybės narės, kurioje ji yra. | Bet kuri mokslinių tyrimų organizacija, norinti priimti mokslininką pagal šioje direktyvoje nustatytą procedūrą, pirmiausiai privalo būti patvirtinta šiam tikslui valstybės narės, kurioje ji yra. Patvirtinimo procedūroje reikėtų atsižvelgti į vietos ir regioninius sumetimus, siekiant tokioms mokslinių tyrimų organizacijoms užtikrinti tinkamas geografines vietas. | Priežastis Papildymas būtinas, norint pabrėžti regioninių ir vietos požiūrių įtraukimo į globalų sprendimų priėmimo procesui reikšmingų faktorių įvertinimą svarbą. 3 rekomendacija direktyvos projektui 15 straipsnio 2 dalis (versijos švedų kalba 32 puslapis) Komisija pasiūlymas | CoR amendment | Bet kokio sprendimo dėl nuolatinio gyvenimo leidimo panaikinimo, keitimo, atsisakymo jį suteikti ar atnaujinti priežastys turi būti nurodytos. Sprendime turi būti nurodytos esamos apskundimo procedūros ir laikotarpis iki kada galima imtis veiksmų. | Bet kokio sprendimo dėl nuolatinio gyvenimo leidimo panaikinimo, keitimo, atsisakymo jį suteikti ar atnaujinti priežastys turi būti nurodytos. Sprendime turi būti nurodytos esamos apskundimo procedūros ir laikotarpis iki kada galima imtis veiksmų.Pranešime turi būti pateikti nurodymai apie apskundimo procedūrą ir informacija apie reikalaujamą skundo turinį ir jo priedus, skundo pateikimo terminus ir duomenys apie skundų nagrinėjimo komisiją. | Priežastis Teisinės apsaugos tikslais, bet kokiame asmens teises ir pareigas įtakojančiame sprendime turi būti kuo išsamiau paaiškinta, kaip asmuo gali užginčyti šį sprendimą. 2004 m. lapkričio 17 d., Briuselis Regionų komiteto pirmininkas Peter Straub [1] 2002-11-14 OL C 278, psl. 44. [2] 2003-03-26 OL C 73, psl. 13. [3] 2003-03-26 OL C 73, psl. 16. [4] 2003-10-10 OL C 244, psl. 5. --------------------------------------------------